**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. szeptember 12-ei** ülésére

Tárgy: ingatlanfelajánlás

**Tisztelt Képviselő-testület!**

A 2879 Kisbér, Kiss u. 11. szám (5092 hrsz.) alatti, 1514 m2 nagyságú ingatlant ajánlotta fel az önkormányzatnak Jakabné Szabó Irén 4 millió forintos vételáron.

Az ingatlan Hántán, a Kiss utca és a H-Kossuth L. utca kereszteződésénél található, falusias lakó övezetben fekszik, beépítésre alkalmas. A rendelkezésünkre álló térképen jelölt épületek már nem állnak, a terület gondozatlan, az E-közmű alapján nincs közművesítve.

A nemzeti vagyonról szóló 2011. évi CXCVI. törvény előírásai szerint ingatlan vásárlásához értékbecslést kell készíttetnünk és az abban meghatározott érték felett nem vásárolhatunk.

A 2025. évi költségvetésben ingatlanvásárlásra elkülönített fedezet nincs és az önkormányzat jelenlegi anyagi helyzetére tekintettel most nem javasoljuk az ingatlan megvásárlását, viszont a jövő évi költségvetés készítésénél kerüljön megvizsgálásra a lehetősége.

Kérem javaslatunk szíves támogatását.

Kisbér, 2025. szeptember 11.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

jelenleg nem kívánja megvásárolni a kisbéri 5092 hrsz. alatti (2879 Kisbér, Kiss u. 11.) ingatlant.

utasítja a Kisbéri Közös Önkormányzati Hivatalt, hogy a 2026. évi költségvetés készítésekor vizsgálja meg az ingatlan megvásárlásának lehetőségét.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző